นายกฯยันเดินหน้าลดภาษีนิติบุคคลเหลือ 20% ในปี 55
นายกรัฐมนตรี  ยืนยันรัฐบาล เดินหน้าลดภาษีนิติบุคคลเหลือร้อยละ 20 ในปี 55-ภาพ:ชนัสถ์ กตัญญู
5 ต.ค. 2554

นายกรัฐมนตรี  ยืนยันรัฐบาล เดินหน้าลดภาษีนิติบุคคลเหลือร้อยละ 20 ในปี 55-ภาพ:ชนัสถ์ กตัญญู
น.ส.ยิ่งลักษณ์ ชินวัตร นายกรัฐมนตรี กล่าวภายหลังประธาน บล.ทิสโก้ นำนักลงทุนสถาบันทั้งในประเทศและต่างประเทศ จำนวน 26 ราย เข้าพบ โดยนายกรัฐมนตรีได้ให้ความมั่นใจแก่นักลงทุนเกี่ยวกับนโยบายของรัฐบาล โดยเฉพาะนโยบายหลักและเร่งด่วนของรัฐบาล จะเน้นเรื่องการกระตุ้นเศรษฐกิจและการบริโภคภายในประเทศ ที่จะช่วยเพิ่มรายได้ให้แก่ครัวเรือน อันเป็นการสร้างความมั่นคงจากรากฐาน และเป็นการกระตุ้นเศรษฐกิจโดยรวมของประเทศ 
นอกจากนี้ ยังมีมาตรการที่รัฐบาลจะนำมาใช้เพื่อเพิ่มความสามารถในการแข่งขันของประเทศด้วย โดยเฉพาะด้านการศึกษา ซึ่งเป็นส่วนสำคัญในการพัฒนาประเทศ รวมทั้งการพัฒนาโครงสร้างพื้นฐาน โดยเฉพาะเครื่อข่ายโทรคมนาคมและเทคโนโลยี
ในขณะเดียวกัน รัฐบาลยังคงเดินหน้าสนับสนุนการลงทุนจากต่างประเทศ ซึ่งรัฐบาลจะให้สิทธิประโยชน์ต่างๆทางการลงทุน รวมทั้งมาตรการทางภาษีเพื่อจูงใจนักลงทุน อาทิ การลดภาษีนิติบุคคลจากร้อยละ 30 เหลือร้อยละ 23 และลดลงเหลือร้อยละ 20 ในปี 2555
ขณะที่คณะนักลงทุนได้ซักถามในประเด็นเกี่ยวกับมาตรการของรัฐบาลในการรักษาเสถียรภาพทางการเมืองและเศรษฐกิจของประเทศ รวมทั้ง ผลกระทบจากสถานการณ์น้ำท่วมและจากเศรษฐกิจโลก ซึ่งนายกรัฐมนตรีได้ย้ำแนวทางการดำเนินการในเรื่องต่างๆ โดยเฉพาะการดำเนินการในอีก 6 เดือนข้างหน้า ที่รัฐบาลจะเร่งดำเนินการใน 3 เรื่องหลัก
คือ 1. การแก้ไขปัญหาน้ำท่วมและการบริหารจัดการทรัพยากรน้ำอย่างเป็นระบบ 2. การสร้างเสถียรภาพแก่เศรษฐกิจภายในประเทศให้มีความเข้มแข็ง 3. สร้างความปรองดองและเสถียรภาพทางการเมือง โดยจะเร่งสร้างความเป็นธรรมในสังคมและสนับสนุนการทำงานของคณะกรรมการอิสระตรวจสอบและค้นหาความจริงเพื่อการปรองดองแห่งชาติ
นอกจากนี้ รัฐบาลได้เตรียมความพร้อมเพื่อรับมือกับความท้าทายทางเศรษฐกิจโลก ทั้งจากยุโรปและสหรัฐอเมริกา ร่วมกับประเทศอื่นๆในภูมิภาคนี้ ซึ่งไม่เพียงแต่การเตรียมความพร้อมภายในประเทศเท่านั้น